**A képzési terv felépítése**

A képzési terv három lapból áll: címoldal; tantárgyak ütemezése; komplex vizsga tárgyak és nyelvtudás.

1. A **címoldal** tartalmazza

* az intézmény nevét;
* a doktori iskola nevét;
* a doktori iskola vezetőjének nevét;
* a „Képzési terv” megjelölést;
* a kutatási téma címét;
* a kutatóhely megnevezését;
* a témavezető nevét;
* a dátumot.

(*Lásd a mellékelt mintát.*)

2. A **tantárgyak ütemezése** tartalmazza

* a kutatási téma címét;
* a hallgató és témavezetője nevét;
* a kötelező, a kötelezően választott tárgyakat (az oktatók megjelölésével, szemeszterek szerinti bontásban és a kreditek értékét);
* a dátumot.

Ezt a lapot a hallgatónak és témavezetőjének, s végül a DI vezetőjének külön is alá kell írnia. (*Lásd a mellékelt mintát.*)

3. Külön lapon kell megjelölnie a hallgatónak a **tervezett komplex vizsga tantárgyakat**. A komplex vizsga egy kötelező és egy melléktárgyból áll. A komplex vizsga főtárgya csak kötelező tantárgy lehet, a melléktárgya a kötelező és a kötelezően választható tantárgyak közül is megadható.

4. Továbbá meg kell adnia a **nyelvismeretével** kapcsolatos információkat (milyen nyelvvizsgája van).

A képzési tervet a harmadik lapon a dátumot követően a hallgatónak és témavezetőjének, és végül a DI vezetőjének is alá kell írnia.

**A „Képzési terv” fedőlapja**

*Minta!*

**DEBRECENI EGYETEM**

**Gazdaságtudományi Kar**

**Gazdálkodás- és Szervezéstudományok Doktori Iskola**

**A doktori iskola vezetője: Prof. Dr. Nábrádi András egyetemi tanár**

**KÉPZÉSI TERV**

**A biológiai változatosság megőrzésének stratégiái az Európai Unióban**

**Csíder Ibolya**

PhD hallgató

Kutatóhely:

Debreceni Egyetem

Gazdaságtudományi Kar

Gazdaságelméleti Intézet

Témavezető:

**Dr. Kuti István**

egyetemi docens

a közgazdaság-tudomány kandidátusa

Debrecen

2012

(A/4 méretben keret nélkül)

## 

## Tanulmányi követelmények[[1]](#footnote-1)

**14§**

(1) A doktori képzésben az abszolutórium megszerzéséhez a doktorandusz szemeszterenként 30±3, a teljes képzés alatt összesen minimum 240 kreditet köteles teljesíteni (1 kredit 30 munkaóra teljesítménnyel szerezhető). Ha a doktorandusz – neki felróhatóan – egy adott szemeszterben az előírt számú kreditet nem szerzi meg, a Társadalomtudományi Doktori Tanács dönt a doktori ösztöndíj folyósításának a felfüggesztéséről. Amennyiben a doktorandusz mulasztásait egy éven belül nem pótolja, a tudományterületi doktori tanács dönthet a hallgatói jogviszony megszüntetéséről. Amennyiben a doktorandusz minden tanulmányi kötelezettségét maradéktalanul teljesítette és megszerzett legalább 240 kreditet, számára kérvénye alapján abszolutórium a 8. szemeszter lezárását megelőzően is kiállítható.

(2) Tanulmányi (képzési) kreditet a doktorandusz tanulással és vizsgán történő beszámolással szerezhet. Általában 1 kredit egy féléven keresztül, heti egy óra előadás látogatásával és vizsgával szerezhető. (*A mérték alapja, hogy a 12-14 oktatási hét heti 1-1 órája plusz 18-16 felkészülési óra jelent 30 munkaórát*.)

A doktori képzés első két féléve alatt a **kötelezően teljesítendő** tanulmányi (képzési) kreditek száma 19. A kreditek teljesítését – a felvett tantárgyra előírt vizsga, dolgozat, beszámoló stb. alapján – az elektronikus tanulmányi rendszerben szereplő előadója igazolja. Kredit csak olyan tantárgyhoz rendelhető, amelynek minősítése ötfokozatú skálán érdemjeggyel történik.

**Kötelezően választható kreditek:** Annak érdekében, hogy a doktoranduszok választott kutatási területükön a mesterképzését meghaladó szintű képzésben részesülhessenek, a Doktori Iskola kötelezően választható tanulmányi krediteket hirdethet meg. A doktorandusz hallgató legalább két kötelezően választható tantárgyat köteles teljesíteni, amelyek sikeres teljesítése a komplex vizsgára bocsátás feltétele. A kreditek teljesítését – a felvett tantárgyra előírt vizsga, dolgozat, beszámoló stb. alapján – az elektronikus tanulmányi rendszerben szereplő előadója igazolja. Kredit csak olyan tantárgyhoz rendelhető, amelynek minősítése ötfokozatú skálán érdemjeggyel történik.

(3) A doktorandusz a képzés során előírt 240 kredit döntő részét (max. 221 kredit) **kutatási és oktatási kreditként** szerzi (1 kredit = 30 munkaóra). Az első négy félévben a kreditek teljesítését a doktorandusz által benyújtott írásbeli beszámoló alapján a témavezető és a kutatási fórum szekcióvezetője félévente igazolja. A doktorandusz féléves beszámolóit – a félévek lezárását követően – a témavezető eljuttatja a DI vezetőjének. A komplex vizsgát követően a kutatási kreditek igazolása a tudományos publikációs teljesítmény, valamint a doktori értekezés készültségi foka alapján történik, melyet a doktori iskola vezetője hagy jóvá a kutatási fórum véleménye alapján.

A doktorandusz a képzés harmadik félévétől kezdve a kutatómunka kreditértékéből félévente 8 kreditet hazai vagy nemzetközi tudományos konferencián, illetve a Doktori Iskola által szervezett szakmai, illetve tudományos programokon (így különösen hazai vagy nemzetközi vendégelőadói kurzus, workshop, doktorandusz konferencia, Alumni konferencia, stb.) való részvétellel szerezhet meg (2 kredit/esemény), melynek leigazolására – alátámasztó dokumentumok benyújtását követően – a doktori iskola vezető jogosult.

**A DI tanulmányi követelményei**

|  |  |
| --- | --- |
| **Megnevezés** | **Kredit** |
| Tanulmányi kredit | 19 |
| *Kötelező tárgyak* | *17* |
| *Kötelezően választható tárgyak* | *2* |
| Kutatómunka | max. 221 |
| **Összesen:** | **min. 240** |

**A DI teljesítendő tárgyai**

|  |  |  |  |
| --- | --- | --- | --- |
| **Kötelező tantárgyak** | **Félév** | **Kredit** | **Összesen** |
| Általános kutatásmódszertan – kvantitatív módszertani ismeretek (Tárgyfelelős: Dr. Balogh Péter) | 1. | 2 | **17** |
| Általános kutatásmódszertan – kvalitatív módszertani ismeretek (Tárgyfelelős: Dr. Kun András István) | 1. | 2 |
| Makroökonómia (Tárgyfelelős: Dr. Magda Róbert) | 1. | 2 |
| Vállalati gazdaságtan (Tárgyfelelős: Dr. Nábrádi András) | 1. | 2 |
| Szakirodalmazás és tudományos publikáció (Tárgyfelelős: Pergéné Szabó Enikő | 1. | 2 |
| Pénzügyi menedzsment (Tárgyfelelős: Dr. Becsky-Nagy Patrícia) | 2. | 2 |
| Vezetés-szervezés és humán erőforrás gazdálkodás (Tárgyfelelős: Dr. Dajnoki Krisztina) | 2. | 2 |
| Mikroökonómia (Tárgyfelelős: Dr. Erdey László) | 2. | 2 |
| Általános kutatási ismeretek (Tárgyfelelős: Dr. Csernoch László) | 2. | 1 |

|  |  |  |
| --- | --- | --- |
| **Kötelezően választható tantárgyak** | **Félév** | **Kredit** |
| Vidék és regionális politika  (Tárgyfelelős: Dr. Pető Károly, Dr. Rákos Mónika) | 3. | 1 |
| Ágazati ökonómia (Tárgyfelelős: Dr. Szűcs István) | 3. | 1 |
| Disztribúció és ellátásilánc menedzsment (Tárgyfelelős: Dr. Gál Tímea) | 3. | 1 |
| Döntéstámogató rendszerek és információ menedzsment (Tárgyfelelős: Dr. Szilágyi Róbert, Dr. Várallyai László) | 3. | 1 |
| Fejlődésgazdaságtan (Tárgyfelelős: Dr. Erdey László) | 3. | 1 |
| Marketing és marketingkutatás (Tárgyfelelős: Dr. Szakály Zoltán) | 3. | 1 |
| Professional English Skills (Tárgyfelelős: Dr. Troy Wiwczaroski) | 3. | 1 |
| Sportgazdaságtan és sportmenedzsment (Tárgyfelelős: Dr. Bácsné Dr. Bába Éva) | 3. | 1 |
| Egészségügyi gazdaságtan és menedzsment  (Tárgyfelelős: Dr. Kalasné Dr. Bíró Klára) | 3. | 1 |
| Vállalati teljesítményértékelés, teljesítménymérési rendszerek (Tárgyfelelős: Dr. Fenyves Veronika) | 3. | 1 |
| Vezetői számvitel és kontrolling (Tárgyfelelős: Dr. Bács Zoltán) | 3. | 1 |
| Vezetői kompetenciafejlesztés (Tárgyfelelős: Dr. Dajnoki Krisztina) | 3. | 1 |

(5) A tantárgyak órarend szerinti tanóráinak megtartása és látogatása kötelező. Az oktató akadályoztatása esetén a helyettesítési, illetve a pótlási elképzelést a DI vezetőjével egyeztetni köteles. Minden tantárgy esetében közölni kell a hallgatókkal a tantárgyi tematikát, továbbá a követelményrendszert, beleértve a számukra kötelező és ajánlott szakirodalmat és a tananyagot.

A tárgyfelelős/oktató a tárgy meghirdetésével egyidejűleg ismerteti a tárgyból tett komplex vizsga esetén a jelölt által szabad előadásban ismertetendő 8-10 témakört.

(6) A tantárgyak tananyaga nem lehet azonos az MA/MSc szakok tananyagával, mivel annál magasabb szintet követel a DI. Ha egy tantárgy esetében erősen differenciált a hallgatók előképzettsége, akkor annak felvétele csak egy szintre hozó – a képzésben elszámolható kreditérték nélküli – tananyag elsajátítása és annak vizsgával való igazolása (60%-os teljesítés) után lehetséges.

(7) Minden tantárgy esetében kötelezően kidolgozandó a tantárgyi tematika és követelményrendszer, melyet a DI Tanácsa előzetesen véleményeztet és a vélemények alapján dönt annak elfogadásáról. Minden egyes nem módszertani jellegű tantárgy esetében az elméleti vonatkozások mellett ki kell térni az adott diszciplínán belül a vonatkozó primer és szekunder kutatásokat érintő specialitásokra is. A tantárgyi tematika formai és tartalmi követelményeiről a DIT dönt és azt a DI honlapján közzé teszi.

(8) A képzési terv az első négy félévre legalább 100 kreditnyi (kutatómunka és irányított oktatás), majd a második négy félévre legalább 120 kreditnyi kutatómunkát (illetve irányított oktatást) tartalmaz úgy, hogy a félévenkénti összkreditszám 30±3. Ezek olyan konkrét publikációs követelményeket, előírásokat is jelentenek, amelyek a doktorandusz hallgatókat részben elvezetik a fokozatszerzési eljárás elindításához, majd fokozatszerzéshez szükséges publikációs követelmények teljesítéséhez.

(11) A doktorandusz a képzési időszakban végzett kutatási tevékenységeiért, illetve azok eredményeiért az alábbi kredit értékeket szerezheti meg (a kreditérték a szerzők számával osztandó, ez alól kivételt jelentenek a Q1 és Q2 besorolású folyóiratcikkek, valamint a kizárólag a témavezető társszerzőségével megjelent egyéb publikációk):

* nemzetközi impakt faktoros folyóiratban

megjelent, vagy elfogadott publikáció 35 kredit

* nemzetközi, referált folyóiratban vagy könyvben

megjelent, vagy elfogadott publikáció 25 kredit

* hazai, referált folyóiratban vagy könyvben

megjelent, vagy elfogadott publikáció 15 kredit

* nemzetközi, egyéb folyóiratban vagy könyvben

megjelent, vagy elfogadott publikáció 15 kredit

* hazai, egyéb folyóiratban vagy könyvben

megjelent, vagy elfogadott publikáció 10 kredit

* nemzetközi konferencia kiadvány,

paper alapján tartott előadás 10 kredit

* hazai magyar nyelvű konferencia kiadvány

paper alapján tartott előadás 5 kredit

* nemzetközi konferencián tartott előadás 5 kredit
* magyar nyelvű konferencián tartott előadás 3 kredit
* szerződéses részvétel nemzetközi kutatási programban (teamben) 10 kredit
* szerződéses részvétel hazai kutatási programban (teamben) 5 kredit

*Tanulmánykötet* alatt azt a könyvként megjelent művet értjük, aminek van egy vagy több szerkesztője, a tanulmányok lektorálásra kerültek, megfelelő könyvészeti kellékkel rendelkeznek (ISBN szám, kiadó, kiadás éve, helye) és egyértelműen elkülönülnek az egyes tanulmányok, azok szerzője feltűntetésre kerül, pontosan beazonosítható.

*Könyv* akkor tekinthető tudományosnak, ha tartalmaz új tudományos eredményeket, szintetizáló jelleggel, új személettel foglal össze valamely szakterületet. A szakkönyv (v. könyvrészlet) tudományos teljesítményként való elfogadásáról a DI tanácsa dönt. Alapfeltétel: a könyv lektorálva legyen, és hivatalosan terjesztésre kerüljön. A könyvnek rendelkeznie kell minden könyvészeti kellékkel: ISBN szám, kiadó megnevezése, kiadás helye, kiadás éve. A nem tudományos könyvek az egyéb teljesítmények kategóriába tartoznak.

(12) A folyamatos hallgatói jogviszony feltétele:

1. félévenként: 30 kredit megszerzése (±10%);
2. az első két aktív félévben: legalább 55 kredit megszerzése;
3. az első négy aktív félévben: legalább 120 kredit megszerzése és a komplex vizsga sikeres teljesítése.

(13) A hallgató által felvett és teljesített feladat félévvégi osztályzattal zárul, kivéve az oktatási tevékenységet:

1. tantárgy vizsgajeggyel (minősítés 1-5),
2. kutatómunka (minősítés 1-5),
3. oktatási tevékenység (aláírás)

A félévvégi osztályzatot meghatározza, és az elektronikus tanulmányi rendszerben aláírásával ellátja:

a) tantárgy esetében tantárgyfelelős,

b) kutatómunka esetén a témavezető és a kutatási fórum szekcióvezetőjének igazolása alapján a Tudományos Igazgatóság tudományterületi referense,

c) oktatási tevékenység esetén a témavezető és/vagy az illetékes intézetigazgató igazolása alapján a Tudományos Igazgatóság tudományterületi referense.

**DE GTK GAZDÁLKODÁS- ÉS SZERVEZÉSTUDOMÁNYOK** **DOKTORI ISKOLA**

**Képzési terv – tantárgyak ütemezése**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Kutatási téma címe**: | | |  | | | | | | | | | |
| **PhD hallgató neve**: | | |  | | | **Képzési forma**: (*aláhúzandó*) | | | Nappali | | | |
| **Témavezető(k) neve**: | | |  | | | Levelező | | | |
| **Tantárgy** | | | **Oktató neve** | **Szemeszterek** | | | | | | **Kredit** |
| **formája** | **neve** | | **I.** | | **II.** | **III.** | | **IV.** |
| **óraszám** | | | | | |
| **Kötelező tárgyak** | Általános kutatásmódszertan – kvantitatív módszertani ismeretek | | Dr. Balogh Péter, | 14 | |  |  | |  | 2 |
| Általános kutatásmódszertan kvalitatív módszertani ismeretek | | Dr. Kun András | 14 | |  |  | |  | 2 |
| Makroökonómia | | Dr. Magda Róbert | 14 | |  |  | |  | 2 |
| Vállalati gazdaságtan | | Dr. Nábrádi András | 28 | |  |  | |  | 2 |
| Szakirodalmazás és tudományos publikáció | | Pergéné Szabó Enikő | 28 | |  |  | |  | 2 |
| Pénzügyi menedzsment | | Dr. Becsky-Nagy Patrícia |  | | 28 |  | |  | 2 |
| Vezetés-szervezés és humán erőforrás gazdálkodás | | Dr. Dajnoki Krisztina |  | | 28 |  | |  | 2 |
| Mikroökonómia | | Dr. Erdey László |  | | 14 |  | |  | 2 |
| Általános kutatási ismeretek | | Dr. Csernoch László |  | | 28 |  | |  | 1 |
| **Összesen** | | | | **119** | | **84** |  | |  | **19** |
| **Kötelezően választható tárgyak** | Kötelezően választható tárgyak 1. | | Tárgyfelelős neve |  | |  | 28 | |  | 1 |
| Kötelezően választható tárgyak 2 | | Tárgyfelelős neve |  | |  | 28 | |  | 1 |
| **Összesen** | | | |  | |  | **56** | |  | **2** |
|  | Kutatási és oktatási tevékenység | |  |  | |  |  | |  | MAX. 221 |
| **Mindösszesen** | | | | **112** | | **84** | **56** | |  | **240** |

Debrecen, 202**... ……………… ….**

|  |  |  |
| --- | --- | --- |
| PhD hallgató |  | témavezető |
|  |  |  |
|  | Jóváhagyás: | a DI vezetője |

**Tervezett** **komplex vizsga tárgyai**

***Főtárgy*:**

***Melléktárgy*:**

**Nyelvvizsgák**

Angol Középfok „C” típusú Állami 2009

(a minta alapján módosítható)

Debrecen, 20....

|  |  |  |
| --- | --- | --- |
| ………………………….…………..  PhD hallgató |  | ……………………………………….  témavezető |
|  |  |  |
|  | Jóváhagyás: | ……………………………………....  a DI vezetője |

**A kutatási terv felépítése**

1. **A kutatási téma címe**

Felhívjuk a figyelmet cím alapos átgondolására, annak világos és egyszerű megfogalmazására. Kérjük, lehetőség szerint kerülje az idegen szavakat. (A témacíme nem feltétlenül azonos a disszertáció címével.)

1. **Célkitűzések**

Milyen tudományos problémá(ka)t kíván kutatni mi a kutatás célja? Definiálja és határolja le a vizsgálandó tudományos problémát. Milyen kérdésekre akar választ kapni? Az eddigi ismeretek alapján mi a kutatási hipotézis? Indokolja a választott téma időszerűségét, tudományos jelentőségét, a kutatási előzményeket, indokait. (min. 1 oldal)

1. **Tudományos koncepció és módszerek**

Ismertesse a téma kidolgozására vonatkozó elképzeléseit, a primer és szekunder kutatómunka módszertanát (adatgyűjtés, adatfeldolgozás, elemzések stb.) Kutatómunkája során milyen tudományos eszköztárat kíván felhasználni (pl. matematikai modellek, ökonometriai módszerek, kérdőíves felmérések, összehasonlító elemzés stb.). A választott módszer indoklása és célja. Mutassa be a kutatási és vizsgálati adatok forrását, határolja be pontosan időben, térben, terjedelemben stb. a vizsgált területeket és írja le, milyen adatbázisra számít az elvégzett primer kutatások eredményeként. (min. 3 oldal)

1. **A kutatási téma feldolgozásának szerkezete**

Szükségesnek tartjuk, hogy a munkaterv tartalmazzon 3-5 gondolati pontot (fejezetet), amelyek a kutatás vázát alkotják. Az egyes fejezeteken belül két vagy több alfejezet feltüntetését kérjük. Indokolja meg a szerkezeti arányokra vonatkozó elképzeléseit.   
(min. 1 oldal)

1. **Az irodalmi feldolgozásra vonatkozó elképzelések**

A téma irodalmi hátterének bemutatása. Csatolandó minimum 10 hazai, valamint 10 külföldi a téma kifejtéséhez szükséges szakirodalmi forrás, pontos bibliográfiai adatokkal. A szakirodalmi források egyaránt kapcsolódjanak a témához és a módszertanhoz is. A források között prioritást élveznek a tudományos cikkek. Itt célszerű bemutatni azokat a területeket, amelyeket irodalmi feldolgozás alapján kíván összeállítani és szövegesen is indokolnia kell elképzeléseit.

1. **A kutatás időbeni ütemezése**

Javasoljuk a kutatómunka előrehaladásának hozzávetőleges tervezését negyedéves ütemezésű Gantt-diagram segítségével. Az időtervbe építsen be olyan ellenőrzési időpontokat (mérföldkövek), amelyekben a kutatómunka előrehaladását valamilyen kutatási eredmény bemutatásával igazolja (publikáció, konferencia előadás, dolgozat készültségi foka stb.).A Gantt-diagramba építse be ameglátogatandó intézményeket, hazai és külföldi szaktekintélyeket, konferenciákat és rendezvényeket és azok tervezett időpontját (év, szemeszter).

1. **A kutatás várható eredményei**

**Záradék**

A dátummal ellátott kutatási tervet a doktorandusz mellett a témavezető is aláírásával igazolja, hogy azt elfogadja, és azzal egyetért.

Debrecen, 20....

|  |  |  |
| --- | --- | --- |
| doktorandusz |  | témavezető |

**A kutatási terv címlapja megegyezik a képzési tervével!**

1. A DI Működési Szabályzatában a módosított tanulmányi követelmények a 2020/2021 tanév őszi félévétől felmenő rendszerben érvényesek (IKDI DI Tanács döntés). [↑](#footnote-ref-1)